EkBass/fiwiki-20250220-pages-articles huggingface dataset:
Mallika Sherawat

Mallika Sherawat (oik. Reema Lamba, s. 24. lokakuuta 1976) on intialainen näyttelijä ja malli. Hän on yksi harvoista Bollywood-tähdistä, jotka yrittävät läpimurtoa Hollywoodissa. Hän alkoi käyttää Mallika-nimeä, ettei häntä sekoitettaisi muihin Reema-nimisiin näyttelijöihin. Sherawat on hänen äitinsä tyttönimi. Sherawat on esiintynyt monissa Bollywood-elokuvissa, joiden joukossa ovat Murder (2004) ja Pyaar Ke Side Effects (2006). Hänellä oli rooli myös Jackie Chanin tähdittämässä The Mythissä (2005). == Filmografia == Vuosi Elokuva Rooli Kieli Muuta 2002 Jeena Sirf Merre Liye Seema Hindi 2003 Khwahish Lekha Khorzuvekar Hindi 2004 Kis Kis Ki Kismat Meena Madhok Hindi 2004 Murder Simran Saigal Hindi 2005 Bachke Rehna Re Baba Padmini a.k.a. Paddu/Alka/Meera Hindi 2005 The Myth Samantha Kiina 2006 Pyaar Ke Side Effects Trisha Hindi 2006 Shaadi Se Pehle Sania Hindi 2006 Darna Zaroori Hai Riya Hindi 2007 Guru Jhumpa Hindi Erikoisesiintyminen laulussa ”Mayya Mayya” 2007 Aap Ka Surroor – The Real Love Story Ruby Hindi 2007 Preeti Yeke Bhoomi Melide Kannada Erikoisesiintyminen laulussa ”Magalu Dodavaladllu” 2007 Welcome Ishika Hindi 2008 Dasavathaaram Jasmine Tamili 2008 Ugly Aur Pagli Kuhu Hindi 2008 Maan Gaye Mughal-E-Azam Shabnam Hindi 2010 Hisss Naagin Englanti Hindi 2011 Thank You Razia Hindi Erikoisesiintyminen laulussa ”Razia” 2011 Bin Bulaye Baarati Shalu Hindi Erikoisesiintyminen laulussa ”Shalu Ke Thumke” 2011 Double Dhamaal Kamini Hindi 2011 Politics of Love Aretha Gupta Englanti 2011 Osthe Tamili Erikoisesiintyminen laulussa ”Kalasala Kalasala” 2012 Tezz Laila Hindi Erikoisesiintyminen laulussa ”Laila” 2012 Kismat Love Paisa Dilli Lovina Hindi 2015 Dirty Politics Anokhi Devi Hindi == Lähteet == == Aiheesta muualla == * Virallinen sivusto * * Mallika Sherawat Twitterissä Luokka:Intialaiset näyttelijät Luokka:Intialaiset mallit Luokka:Vuonna 1976 syntyneet Luokka:Elävät henkilöt
Kalevi Kosunen

Kalevi Asser Kosunen (s. 17. tammikuuta 1947 Salla) on entinen suomalainen nyrkkeilijä.Siukonen, s. 143 Kosusen nyrkkeilyuran huippuhetki oli pronssimitali EM-kisoissa 1979. Hän voitti 67-kiloisten sarjassa ensin ranskalaisen Francis Magnetton tyrmäyksellä toisessa erässä ja sitten itävaltalaisen Burkhard Rettenbachin myös toisen erän tyrmäyksellä. Välieräottelussaan hän hävisi länsisaksalaiselle Ernst Müllerille tuomariäänin 0–5.Lounasheimo, s. 774 Kosunen sijoittui Montréalin 1976 olympialaisten kevyessä keskisarjassa (alle 71 kg) sijoille 5–8. Hän voitti uruguaylaisen Juan P. Scassinon pistein 4–1 ja ruotsalaisen Leo Vainosen kehätuomarin keskeytyksellä kolmannessa erässä mutta hävisi puolivälieräottelussaan kuubalaiselle Rolando Garbeylle kehätuomarin keskeytyksellä ensimmäisessä erässä.Lounasheimo, s. 749 Kosunen osallistui MM-kilpailuihin Havannassa 1974 ja Belgradissa 1978.Lounasheimo, s. 752, 753 Havannassa hän voitti ugandalaisen Mohamed Murulin tyrmäyksellä kolmannessa erässä mutta hävisi seuraavassa ottelussaan kultaa sittemmin voittaneelle kuubalaiselle Emilio Correalle pistein 0–5.Lounasheimo, s. 752 Belgradissa hän hävisi ainoassa ottelussaan yhdysvaltalaiselle Roosevelt Greenille pistein 0–5.Lounasheimo, s. 753 Pohjoismaiden mestaruuden Kosunen voitti 67-kiloisten sarjassa vuosina 1972, 1974 ja 1978.Lounasheimo, s. 778 Suomen mestaruuden hän voitti yhteensä seitsemän kertaa vuosina 1972–1975 ja 1977–1979.Lounasheimo, s. 782 Oulun Tarmoa edustanut Kosunen nyrkkeili huippuvuosinaan 67:n ja 71 kilon sarjoissa. Hän joutui usein kilpailemaan arvokisapaikasta Kalevi Marjamaan kanssa, ja näiden kahden nyrkkeilijän keskinäistä taistoa kuumensi vielä se, että Marjamaa edusti Nyrkkeilyliiton ja Kosunen Työväen Urheiluliiton seuraa. == Lähteet == * * === Viitteet === Luokka:Suomalaiset nyrkkeilijät Luokka:Vuonna 1947 syntyneet Luokka:Elävät henkilöt
Stanley Tong

Stanley Tong (s. 7. huhtikuuta 1960 Brittiläinen Hongkong) on hongkongilainen elokuvaohjaaja. Hänen töitään on muiden muassa Jackie Chanin tähdittämä The Myth (2005). Kanadassa opiskellut Tong aloitti uransa elokuvien parissa stunttina. == Filmografia == * Kung Fu Yoga, 2017 * China Strike Force, 2000 * Mr. Magoo, 1997 * First Strike, 1996 * Rumble in the Bronx, 1995 * Once a Cop (rinnakaiset nimet Police Story 3 Part 2 tai Supercop 2), 1993 * Supercop (muu nimi Police Story III), 1992 Lähde: . Viitattu 22.8.2020. == Lähteet == == Aiheesta muualla == * * * Luokka:Hongkongilaiset elokuvaohjaajat Luokka:Vuonna 1960 syntyneet Luokka:Elävät henkilöt
James LoMenzo

James LoMenzo (s. 13. tammikuuta 1959 Brooklyn, New York, Yhdysvallat) on yhdysvaltalainen muusikko, joka on White Lion- ja Megadeth-yhtyeiden bassokitaristi. Uransa aikana LoMenzo on soittanut lukuisissa muissakin yhtyeissä, kuten Slash’s Snakepitissä, Black Label Societyssa ja Zakk Wylden taustayhtyeessä. 2021 James LoMenzo palasi takaisin Megadethiin David Ellefsonin tilalle. ==Diskografia== ===Rondinelli=== * Wardance (1996) ===White Lion=== * Pride (1987) * Big Game (1989) * Mane Attraction (1991) * The Best of White Lion (1992) ===Pride & Glory=== * Pride and Glory (1994) ===Zakk Wylde=== * Book of Shadows (1996) ===David Lee Roth=== * Diamond Dave (2003) ===Hideous Sun Demons=== * Hideous Sun Demons (2004) ===Black Label Society=== * Hangover Music Vol. VI (2004) * Mafia (2005) ===Megadeth=== *United Abominations (2007) *Endgame (2009) *Blood in the Water: Live in San Diego (2010) ===Tim ”Ripper” Owens=== * Play My Game (2009) == Lähteet == ==Aiheesta muualla== * James LoMenzon kotisivut Luokka:Yhdysvaltalaiset basistit Luokka:Megadethin jäsenet Luokka:Vuonna 1959 syntyneet Luokka:Elävät henkilöt
Villiviinit

Villiviinit (Parthenocissus) on köynnöskasvien suku, johon kuuluu noin kymmenen lajia. Niitä kasvaa luonnonvaraisina Himalajalla, Itä-Aasiassa ja Pohjois-Amerikassa.Bonsai 4 you Suomessa kasvatetaan koristekasvina yleisesti kahta villiviinilajia: säleikkövilliviiniä (Parthenocissus inserta, myös Parthenocissus vitacea) ja imukärhivilliviiniä (Parthenocissus quinquefolia). Villiviini juurtuu vedessä tai mullassa, ja kasvaa helposti säleikössä tai penkereessä ylöspäin. == Villiviinilajeja == * kiinanvilliviini (Parthenocissus henryana) * teksasinvilliviini (Parthenocissus heptaphylla) * säleikkövilliviini (Parthenocissus inserta tai Parthenocissus vitacea) * imukärhivilliviini (Parthenocissus quinquefolia) ** tulivilliviiniSuomen Lajitietokeskus: Tulivilliviini eli imukärhivilliviini (P. quinquefolia cv. 'Engelmannii') * raatihuonevilliviini (Parthenocissus tricuspidata) == Lähteet == == Aiheesta muualla == * Finto: Kassu – Kasvien suomenkieliset nimet: Parthenocissus * Suomen Lajitietokeskus: Villiviinit – Parthenocissus * Savela, M. Villiviinit (Parthenocissus) Life. *
TGB R50X

TGB R50X on TGB:n skootterimalli. == Tekniset tiedot == *Moottorin tyyppi: 2-tahtinen. *Kuutiotilavuus: 49,3 cm³ *Sytytys: CDI. *Jäähdytys: ilma. *Käynnistys: Sähköstartti ja poljinkäynnistys. *Maksimi teho: 4,9hv/ 7500rpm. *Puristussuhde: 7,8. *Vaihteisto: Variaattori. *Jarrut: levy edessä ja takana. *Renkaat: 130/60-13. *Pituus: 1830 mm. *Leveys: 670 mm. *Korkeus: 1125 mm. *Paino: 95 kg *Bensatankki: 6,8 l == Lähteet == * www.tgb.com.tw/ R50X
Sonny Barger

Ralph Hubert ”Sonny” Barger (8. lokakuuta 1938 Modesto, Kalifornia, Yhdysvallat – 29. kesäkuuta 2022) oli Helvetin enkeleiden Kalifornian Oakland- osaston perustajajäsen. Barger liittyi Helvetin enkeleihin vuonna 1957. Barger värväytyi armeijaan vuonna 1954 jo 16-vuotiaana, mutta 14 kuukauden palveluksen jälkeen armeija sai selville että hän on alaikäinen ja Barger erotettiin. Hän oli myös yksi Rolling Stonesin pahamaineisen vuoden 1969 Altamontin konsertin Helvetin enkeleihin lukeutuneista järjestysmiehistä. 1980-luvun alussa Bargerin terveys oli vaakalaudalla, sillä hänellä todettiin kurkunpään syöpä. Hänelle tehtiin kurkunpään poistoleikkaus jossa poistettiin imusolmukkeet ja äänihuulet. Lisäksi hänelle tehtiin aukko kurkkuun hengittämistä ja puhumista varten. Hunter S. Thompson on kuvannut oman kokemuksensa Bargerin ja moottoripyöräjengin elämästä kirjassaan Hell’s Angels: The Strange and Terrible Saga of the Outlaw Motorcycle Gangs. Todenmukaisemmin Bargerin elämää ovat kuvanneet Keith ja Kent Zimmerman kirjassa The Life and Times of Sonny Barger and The Hell’s Angels Motorcycle Club (2000), jossa hän kertoo vaiheistaan omin sanoin. Teos on myös suomennettu. ==Lähteet== == Aiheesta muualla == *Sonny Bargerin kotisivut Luokka:Yhdysvaltalaiset henkilöt Luokka:Vuonna 1938 syntyneet Luokka:Moottoripyöräily Luokka:Vuonna 2022 kuolleet
SKA Minsk

Sportiwny Klub Armii Minsk, useammin vain SKA Minsk on valkovenäläinen käsipalloseura. Sen kotikaupunkina on Minsk. Seura on Valko-Venäjän korkeimmalla sarjatasolla. SKA Minsk on voittanut muutamia kansainvälisiä turnauksia. Kaikki seuran kovat voitot maailmalla yhtä lukuun ottamatta ovat tulleet seuran kultakaudella 1980-luvulla. Seura on voittanut kolme kertaa Euroopan Mestareiden Liigan (1987, 1989 ja 1990) sekä kaksi kertaa Euroopan Cupvoittajien Cupin (1983 ja 1988). Se on ollut myös kerran Euroopan Seurajoukkueiden mestaruuskilpailuiden finaalissa (vuonna 1983). == Aiheesta muualla == * Esittely Handball.by:ssa Minsk Luokka:Valko-Venäjän käsipallo
Bharati Mukherjee

Bharati Mukherjee (27. heinäkuuta 1940 Kalkutta – 28. tammikuuta 2017) oli intialaissyntyinen kirjailija. Hänen teoksensa kertoivat intialaisesta kulttuurista ja siirtolaisuudesta. Mukherjee ennätti suorittaa Intiassa yliopisto-opintoja, mutta loi uransa Yhdysvalloissa ja Kanadassa. Hän oli naimisissa kanadalaisen kirjailija Clark Blaisen kanssa. Mukherjee voitti novellikokoelmallaan The Middleman and Other Stories (1988) National Book Critics Circle Awardin. Muuhun tuotantoon kuuluu muun muassa useita romaaneja ja muistelmateos Days and Nights in Calcutta (1977), jonka kirjoittivat Clark Blaise ja Bharati Mukherjee yhteistyössä. == Lähteet == Luokka:Intialaiset kirjailijat Luokka:Yhdysvaltalaiset kirjailijat Luokka:Vuonna 1940 syntyneet Luokka:Vuonna 2017 kuolleet
Micaela

Micaela on muunnos nimestä Mikaela. Mikaela on Mikael-nimen sisarnimi. Micaela-nimisiä naisia on Suomessa väestörekisterikeskuksen mukaan vuoden 2015 maaliskuun alkuun mennessä 834 kappaletta ja miehiä alle 5. Nimestä on myös versio Michaela. Micaelalla on nimipäivä 29. syyskuuta. ==Tunnettuja Micaeloja== *Micaela Comberti, brittiläinen viulisti *Micaela Röman (o.s. Metso), entinen tv-juontaja ja nykyään Radio Extremin kanavapäällikkö. ==Muita== *Micaëla, sopraanorooli Georges Bizet’n oopperassa Carmen Luokka:Etunimet
Arctic Cat

Arctic Cat on yhdysvaltalainen moottorikelkkoja ja mönkijöitä valmistava yhtiö. Yhtiö on valmistanut moottorikelkkoja 1950-luvulta lähtien, ja ensimmäiset mönkijät valmistuivat vuonna 1995. == Historia == David Johnson, Edgar Hetteen ja Allan Hetteen työskentelivät yhdessä eräässä minnesotalaisessa yrityksessä, jossa he suunnittelivat ja rakensivat 1950-luvun alussa lumen päällä liikuvaa ajoneuvoa. Edgar lähti yrityksestä kesällä 1960 ja aloitti Polar Manufacturing -yrityksen, jonka nimi vaihtui myöhemmin Arctic Enterprises -nimiseksi. Yritys alkoi valmistaa Arctic Cat -moottorikelkkoja, mutta laajensi myöhemmin tuotantoaan myös veneteollisuuteen. Lumeton talvi vuonna 1980 ja ylituotanto pakotti yhtiön konkurssiin 1981 ja lakkautti tuotannon vuonna 1982. Vanhan tuotannon pohjalle perustettiin vuonna 1984 uusi yritys nimeltään Arctco, joka jatkoi kelkkojen valmistusta nimellä Arctic Cat. Vuonna 1996 yhtiö otti malliston nimen myös viralliseksi nimekseen. ==Mallisto== Arctic Cat on tunnettu ZR- moottorikelkkasarjastaan ZR 440, 500, 580, 600, 700, 800 ja 900. 1990-luvulla tehdas valmisti Thundercat-kelkkaa, joka oli markkinoiden tehokkain. Vuonna 2002 markkinoille tullut T660-mallisto on myös Arctic catin tunnetuimpia mallisarjoja luksus-varusteltujen moottorikelkkojen saralla. Artic cat esitteli kyseisessä mallistossa myös maailman ensimmäisen 4-tahti moottorilla varustetun moottorikelkan vuonna 2002 yhtä aikaa Yamahan RX-1 mallin kanssa, sekä Ensimmäisen turbolla ja välijäähdyttimellä varustetun mallin vuonna 2004. 2009- mallistossa Arctic-Cat esitteli 1100-kuutioisen turbolla ja välijäähdyttimellä varustetun moottorikelkkamallin, jolla yhtiö korjaa takaisin Ski-Doo-moottorikelkalle menettämänsä tehokkain sarjavalmisteinen moottorikelkka -tittelin. Arctic Cat tekee kelkkojen lisäksi myös mönkijöitä ja se on valmistannut 90-luvulla myös vesijettejä malliltaan Tigershark. == Aiheesta muualla == * Yrityksen internetsivusto Luokka:Moottorikelkat Luokka:Yhdysvaltalaiset yritykset
Varsovan metro

Varsovan metro on metrojärjestelmä Varsovassa, Puolan pääkaupungissa. Se avattiin Puolan ensimmäisenä metrojärjestelmänä vuonna 1995 ja on edelleen Puolan ainoa metrojärjestelmä. Metrolinjoja on kaksi ja pituutta sillä on 32,1 kilometriä. == Historia == Metroa kaavailtiin Varsovaan jo vuonna 1918. Työt pääsivät alkamaan 1938. Toinen maailmansota kuitenkin hidasti hanketta ja rakennustyöt aloitettiin uudelleen vasta vuonna 1984. Syksyllä 2010 alettiin rakentaa toista metrolinjaa M2. Sen ensimmäinen osa valmistui vuonna 2013. == Tulevaisuus == Tulevaisuudessa tullaan metroa laajentamaan rakentamalla 3. linja. Tiedosto:Warszawa metro plan1.svg|Varsovan ensimmäinen metrolinja M1 sinisellä, kuvassa myös linja M2 ja tuleva linja M3. Tiedosto:Warsaw 07-13 img37 Plac Wilsona metro.jpg|Plac Wilsonan metroasema Tiedosto:Stacja metra Wierzbno 2015.JPG|Wierzbnon metroasema ==Lähteet== *
Can-Am (mönkijämerkki)

Can-Am on kanadalaisen BRP:n mönkijämerkki. BRP omistaa myös Lynx- ja Ski-Doo -moottorikelkat sekä itävaltalaisen moottorivalmistaja Rotaxin. == Historia == Joseph-Armand Bombardier hankki ensimmäisen patentin telalliseen ajoneuvoon vuonna 1937. Bombardier perusti vuonna 1942 yrityksen, joka alkoi valmistaa moottorikelkkoja. Yrityksen ensimmäinen mönkijä esiteltiin vuonna 1998 ja vuonna 2006 Bombardier-mönkijöiden nimeksi vaihdettiin Can-Am. == Nykyiset mallit == * Renegade 110 * Renegade 110 X XC EFI * Renegade X XC T 1000 * Outlander PRO STD T HD5 *Outlander DPS T 500 *Outlander PRO XU T HD5 *Outlander MAX DPS T 500 *Outlander PRO XU T HD7 *Outlander PRO XU T HD7 *Outlander MAX DPS T 700 *Outlander MAX PRO XU T HD7 *Outlander MAX XT T 700 *Outlander X MR 700 *Outlander MAX DPS T 1000R *Outlander MAX XT-P T 1000R *Outlander X MR 1000R *Outlander XT-P T 1000R *Outlander MAX PRO XU T HD8 *Outlander MAX PRO XU T HD10 *Outlander MAX LTD T 1000R *Outlander 6X6 XU+ T - Flat Bed 450 *Outlander MAX 6X6 XU+ T - Flat Bed 450 *Outlander 6X6 XU+ T - Side Wall 650 *Outlander MAX 6X6 XU+ T - Side Wall 650 *Outlander 6X6 XU+ T - Side Wall 1000 *Outlander MAX 6X6 XU+ T - Side Wall 1000 == Lähteet == * BRP Finland * BRP * Loukko.com Luokka:Mönkijät
Williams FW12

Williams FW12 ja Williams FW12C olivat Formula 1 -autoja, joilla Williams- talli kilpaili kausilla –. Auton suunnittelusta vastasivat Enrique Scalabroni, Patrick Head ja Frank Dernie. Autossa oli voimanlähteenä kaudella 1988 epäluotettavaksi osoittautunut Juddin valmistama 3,5-litrainen V8-moottori. Kaudella 1989 päivitetyssä FW12C-autossa oli Renault'n kehittämä 3,5-litrainen V10-moottori. Autoa ajoivat kilpailuissa brittiläinen Nigel Mansell, italialainen Riccardo Patrese, brittiläinen Martin Brundle, ranskalainen Jean- Louis Schlesser sekä belgialainen Thierry Boutsen. Boutsen ajoi autolla voittoon kauden Kanadan osakilpailussa. == Teknisiä tietoja == *Moottorit: Judd CV, 3 500 cc (3,5 L) 90° vapaasti hengittävä V8, 600 hv @ 11 000 RPM Renault RS01, 3 493 cc (3,5 L) 65° vapaasti hengittävä V10, 650 hv @ 14 300 RPM *Vaihdelaatikko: Williams/Hewland 6-vaihteinen manuaali *Renkaat: Goodyear *Polttoaine: Mobil/Elf *Auton kuivapaino: 500 kg *Polttoainetankin tilavuus: 205 L ==Formula 1 -tulokset== (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1988 Judd V8 BRA SMR MON MEX CAN USE FRA GBR GER HUN BEL ITA POR ESP JPN AUS 20 7. Nigel Mansell Kesk. Kesk. Kesk. Kesk. Kesk. Kesk. Kesk. 2 Kesk. Kesk. Kesk. 2 Kesk. Kesk. Riccardo Patrese Kesk. 13 6 Kesk. Kesk. Kesk. Kesk. 8 Kesk. 6 Kesk. 7 Kesk. 5 6 4 Martin Brundle 8 Jean-Louis Schlesser 11 1989 Renault V10 BRA SMR MON MEX USA CAN FRA GBR GER HUN BEL ITA POR ESP JPN AUS rowspan="3" 77 rowspan="3" 2. Thierry Boutsen Kesk. 4 10 Kesk. 6 1 Kesk. 10 Kesk. 3 4 3 Riccardo Patrese Kesk. Kesk. 15 2 2 2 3 Kesk. 4 Kesk. Kesk. 4 5 == Lähteet == Luokka:Formula 1 -kausi 1988 Luokka:Formula 1 -kausi 1989 Luokka:Williamsin Formula 1 -autot
HC Minaur Baia Mare

HC Minaur Baia Mare on romanialainen vuonna 1974 perustettu käsipalloseura. Seuran kotikaupunki on Baia Mare. HC Minaur Baia Mare pelaa Romanian korkeimmalla sarjatasolla. Seura pelaa kotiottelunsa Sala Lascar Pana- areenalla, jolle mahtuu 2060 katsojaa. HC Minaur Baia Maren värit ovat oranssi ja musta. == Saavutuksia == * EHF Cup, voittajia vuosina 1985 ja 1988 * Cupvoittajien cup, semifinaaleissa 1979, 1981 ja 1986 * Romanian liiga, voittajia kausina 1997–1998 ja 1998–1999, lisäksi 8 kertaa toisella sijalla * Romanian cup, voittajia kausina 1977–1978, 1982–1983, 1983–1984, 1988–1989 ja 1998–1999 == Kuuluisia pelaajia == * Gheorghe Covaciu * Maricel Voinea == Aiheesta muualla == * Virallinen kotisivu (englanniksi, ranskaksi ja romaniaksi) Minaur Luokka:Romanian käsipallo Luokka:Vuonna 1974 perustetut urheiluseurat
Patricio Guzmán

Patricio Guzmán Lozanes (s. 11. elokuuta 1941 Santiago de Chile) on chileläinen elokuvaohjaaja. Hänen työtään on muun muassa Chilen entistä presidenttiä käsittelevä dokumentti Salvador Allende (2004). Guzmán kirjoitti nuorena romaaneja ja opiskeli sitten elokuvaa ensin Santiagon katolisessa yliopistossa kunnes lähti Madridin Escuela oficial de cinematografia -oppilaitokseen (EOC), josta valmistui 1969. Palattuaan hän sai paikan kansallisesta Chile-Films-yhtiöstä dokumenttiosaston päällikkönä. Vuoden 1973 sotilasvallankaappauksen jälkeen Guzmán oli hetken vangittuna ja lähti sitten maanpakoon ensin Kuubaan 1977 ja sitten Espanjaan 1980. Guzmán on saanut uransa aikana lukuisia palkintoja ja palkintoehdokkuuksia eri maissa. ==Lähteet== == Aiheesta muualla == * Luokka:Chileläiset elokuvaohjaajat Luokka:Vuonna 1941 syntyneet Luokka:Elävät henkilöt
Jim Meskimen

Jim Meskimen (s. 10. syyskuuta 1959 Los Angeles, Kalifornia) on yhdysvaltalainen näyttelijä ja imitaattori. Hänen äitinsä on näyttelijä Marion Ross, joka esiintyi muun muassa televisiosarjassa Onnen päivät. ==Ura== Meskimen valmistui Kalifornian yliopistosta taidealalta, jonka jälkeen hän on työskennellyt laajan imitoinninsa myötä imitaattorina ja ääninäyttelijänä. Meskimen muistetaan myös vuonna 1991 brittiläisestä komediasarjasta Whose Line Is It Anyway?, jossa hän vieraili kolmen jakson verran ystävänsä Christopher Smithin kanssa. Tämän jälkeen Meskimen vieraili muun muassa televisiosarjoissa Bel-Airin prinssi, Beverly Hills 90210, Family Matters, Seinfeld, Even Stevens ja Kolmas kivi auringosta. Lisäksi hän on tehnyt sivurooleja elokuviin, kuten Apollo 13, Isäni on turbomies, Apinatapaus ja Vaaralliset hölösuut. ===Ääniroolit=== Meskimen aloitti ääninäyttelemisen animaatioissa työskentelemällä aluksi apulaisstoryboardin tekijänä Hanna-Barberalle ja sai myöhemmin töitä Rankin/Bass Productionsista ja sai paikan ThunderCats piirrossarjasta. Toimiessaan sarjassa sivuhahmojen suunnittelijana Meskimen koe-esiintyi sattuman kautta saman yhtiön tuottamaan The Comic Strip piirrossarjaan, jossa hän teki useita eri äänirooleja TigerSharks sarjaan.Rob Paulsen Live Podcast: Episode 22 Guest: Jim Meskimen 9.12.2011 Viitattu 19.4.2012 Sittemmin hän ei kuitenkaan saanut enää äänirooleja, kunnes vuosina 1996–1997 esitetty The Real Adventures of Jonny Quest. Sittemmin Meskimen on tehnyt rooleja sarjoihin, kuten Äly ja Väläys, Teräsmies, Justice League, Avatar, sekä elokuvat Oikeuden Puolustajat: Uusi rintama ja Batman: Gothamin ritari. Hän oli myös John F. Kennedyn äänenä näytelmäelokuvassa Transformers: Kuun pimeä puoli, jossa hän ei kuitenkaan saanut mainintaa lopputeksteihin. ==Lähteet== ==Aiheesta muualla== * Jim Meskimen - Voiceover * TV.com * Voice Chasers Luokka:Imitaattorit Luokka:Yhdysvaltalaiset koomikot Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1959 syntyneet Luokka:Elävät henkilöt
Emerson, Lake & Palmer (albumi)

Emerson, Lake & Palmer on samannimisen yhtyeen ensimmäinen albumi, joka julkaistiin marraskuussa 1970. Kappaleet ovat sekä yhtyeen jäsenten kokonaan omia sävellyksiä että klassisesta musiikista yhtyeelle sovitettuja. Tästä tuli tunnusomainen piirre yhtyeen musiikkiin. Rakenteissa ja sovituksissa muusikoiden tekninen taito tulee hyvin esille. Hyvinä esimerkkeinä ovat ”The Barbarian”- ja ”Take a Pebble” -kappaleiden nopeat piano–basso–rummut- kokoonpanolla soitetut osiot. ”Lucky Man” on Greg Laken teini-ikäisenä säveltämä kappale, jonka hän ja Palmer äänittivät kahdestaan. Emerson improvisoi myöhemmin syntetisaattorilla nauhoitus päällä soolon luomiseksi ja improvisaatio lisättiin sellaisenaan kappaleen loppuosalle. Kappale julkaistiin singlenä ainoastaan Yhdysvalloissa ja se saavutti sijan 48.Donald Clarke Penguin Encyclopedia of Popular Music ”Tank” sisältää Carl Palmerin rumpusoolon. ==Kappaleet== A-puoli # # # B-puoli # * #* Clotho (Royal Festival Hallin urut) #* Lachesis (pianosoolo) #* Atropos (pianosoolo) # # ==Kokoonpano== *Keith Emerson - piano, urut, Hammond-urut, Moog-syntetisaattori, celesta *Greg Lake - bassokitara, akustinen- ja sähkökitara, laulu *Carl Palmer - rummut, lyömäsoittimet ==Lähteet== Luokka:Vuoden 1970 esikoisalbumit Luokka:Emerson, Lake & Palmerin albumit
Simo Salminen (muusikko)

Simo Juhani Salminen (16. joulukuuta 1956 Helsinki – 3. maaliskuuta 2014 Helsinki) oli suomalainen jazztrumpetisti. == Ura == Salminen soitti 1970-luvulta alkaen useissa nimekkäissä suomalaisissa jazzorkestereissa, kuten Tapiola Big Bandissa, Paradisessa ja UMOssa. Vuonna 1978 Salminen muutti Yhdysvaltoihin, jossa hän oli mukana toista vuotta muun muassa Buddy Richin isossa yhtyeessä sekä Eddie Palmierin ja Machiton yhtyeissä. Vuonna 1979 hän oli mukana Mike Oldfieldin Euroopan-kiertueella ja soittaa siltä äänitetyllä albumilla Exposed. Mike Oldfield - Exposed Virgin B0040ZCS4M, 1979 Vuonna 1983 hän palasi Suomeen ja toimi muun muassa Oulunkylän Pop & Jazz konservatorion opettajana. Hän liittyi uudestaan myös UMOon. Salminen vastasi yleensä orkestereissa trumpettisektion johtotehtävistä ja soitti vähemmän solistiosuuksia. == Muuta == Simo Salminen oli jazz-saksofonisti ja -klarinetisti Teemu Salmisen veli. Salminen kuoli pitkään sairastettuaan 57-vuotiaana. Hänet on haudattu Hietaniemen hautausmaan uurnalehtoon Helsinkiin. == Lähteet == == Kirjallisuutta == * Luokka:Suomalaiset jazzmuusikot Luokka:Suomalaiset trumpetistit Luokka:Jazztrumpetistit Luokka:Vuonna 1956 syntyneet Luokka:Vuonna 2014 kuolleet
Vesman Liikenne

Vesman Liikenne Oy on Länsi-Suomessa toimiva tilausliikennettä harjoittava turkulainen yhtiö. Yrityksellä on kymmenkunta 12-60 -paikkaista linja-autoa. Vesman linja-autot ovat liikennöineet jo vuodesta 1924 alkaen, tilausajoliikenteeseen yhtiö erikoistui vuonna 1996. Perustaja Lauri Vesma johti yritystä vuoteen 1977, jolloin yhtiöstä muodostettiin kommandiittiyhtiö Linjaliikenne L. Vesma Ky, ja toimitusjohtajaksi tuli hänen poikansa Jukka Vesma. Vuonna 1984 Vesma osti Turun paikallisliikennettä ajaneen Lounaislinjat Oy:n ja vuonna 1988 paikallis- ja tilausliikennettä hoitaneen A. Jalosen Liikenne Oy:n.Linja-auto-lehti 1/1989, s. 48. Helsinki: Linja-autoliitto, 1989. Kesäkuussa 1996 Vesman Liikenne myi linjaliikenteensä Koiviston Autolle. Myyntihetkellä Vesmalla oli 45 työntekijää ja 25 linja-autoa. Kaupan jälkeen Vesmalle jäi viisi autoa.Bussiammattilainen 1/1997, s. 9. Helsinki: Linja- autoliitto, 1997. == Lähteet == ==Aiheesta muualla== * www.vesma.fi Luokka:Suomalaiset linja-autoyhtiöt Luokka:Turun liikenne
Juha Kaunismäki

Juha Kaunismäki (s. 6. toukokuuta 1979 Helsinki) on syntyjään suomalainen ja nykyään Norjaa edustava entinen jääkiekkoilija. Kaunismäki on pelipaikaltaan puolustaja. Hän pelasi Norjan pääsarjan Stavanger Oilersissa, jossa hän voitti kolme Norjan mestaruutta. Lisäksi hän pelasi Norjan maajoukkueessa neljissä MM-kisoissa sekä Vancouverin olympialaissa. Kaunismäki lopetti jääkiekkouransa vuonna 2013 ja kertoi siirtyvänsä muihin tehtäviin Oilersin organisaatiossa. Kaunismäki pelasi vuosina 2000–2003 Mestiksessä Kiekko-Vantaassa ja Hyvinkään Ahmoissa. Stavanger Oilersissa hän on pelannut kauden 2003–04 puolivälistä lähtien. Norjaan hänet houkutteli tuttu Stavangerissa pelannut maalivahti Joni Hallikainen. Lisäksi joukkueessa oli tuolloin muitakin suomalaisia pelaajia, suomalainen valmentaja ja suomalaistaustainen omistaja. Kaunismäki sai mahdollisuuden pelata Norjan maajoukkueessa saatuaan maan kansalaisuuden helmikuussa 2008. Hän on kilpaillut Norjan joukkueessa 2008 MM-kilpailuista lähtien. Kansalaisuuden vaihdon syyksi Kaunismäki perustelee Norjan pääsarjan seitsemään pienenevän ulkomaalaiskiintiön. Vaihdon myötä hän paransi mahdollisuuksiaan jatkaa liigassa. ==Lähteet== Luokka:Suomalaiset jääkiekkoilijat Luokka:Norjalaiset jääkiekkoilijat Luokka:Norjansuomalaiset henkilöt Luokka:Vuonna 1979 syntyneet Luokka:Elävät henkilöt
Kóstas Paschális

Kóstas Paschális (usein Kostas Paskalis, , 1. syyskuuta 1929 Livadeiá, Kreikka – 9. helmikuuta 2007 Ateena, Kreikka) oli kreikkalainen baritoni ja oopperalaulaja. == Koulutus == Paschális syntyi Livadeián kaupungissa Keski- Kreikassa. Hän opiskeli pianonsoittoa ja laulua Ateenan kuninkaallisessa konservatoriossa. == Ura == Paschális debytoi Ateenassa 1954 Rigoletto- oopperan pääroolissa. Hän jatkoi uraansa Ateenassa muutaman vuoden, jonka jälkeen hän siirtyi Wienin valtionoopperaan 1958. Hänen uransa jatkui Wienissä kahden vuosikymmenen ajan ja hän oli useissa kuuluisten oopperoiden päärooleissa. Hän vieraili myös lukuisissa muissa huippuoopperoissa, kuten New Yorkin Metropolitan-oopperassa 1965, Lontoossa, Berliinissä ja monissa muissakin Euroopan ja Pohjois-Amerikan kaupungeissa. Hän esiintyi myös Helsingissä 1988. Hän toimi Kreikan kansallisoopperan johtajana vuodesta 1988 alkaen. Paschálisin ääntä ja tulkintaa on kuvailtu lämpimäksi, resonantiksi ja rytmitajuiseksi, jossa oli voimakkaan dramaattinen ote. Häntä pidettiin eritoten eräänä oman aikansa hienoimmista Verdi-tulkeista. == Lähteet == Luokka:Kreikkalaiset baritonit Luokka:Vuonna 1929 syntyneet Luokka:Vuonna 2007 kuolleet
Choi Yong-kun

Choi Yong-kun (koreaksi 최용건; 1900 tai 1903 – 1976) oli pohjoiskorealainen poliitikko ja sotilasjohtaja, joka toimi Pohjois-Korean ensimmäisenä puolustusministerinä ja asevoimien komentajana. Korean sodan aikana hän oli joukkojen varakomentaja Kim Il-sungin toimiessa ylikomentajana. Choi liittyi 1920-luvulla Japanin vastaisiin joukkoihin ja oli mukana sissisodassa vapauttaakseen Mantšukuon Japanin vallasta. Toisen maailmansodan jälkeen Choista tuli Kim Il-sungin jälkeen uuden Pohjois-Korena valtion kakkosmies, ja hänellä oli monia merkittäviä virkoja. == Nuoruudesta partisaanijoukkoihin == Choi Yong-kun syntyi joko vuonna 1900 tai 1903 Pohjois-Pyeonganin maakunnassa. Japani oli vuonna 1910 miehittänyt Korean, ja neuvostoliittolaisten lähteiden mukaan Choi osallistui lukioaikanaan Japanin vastaiseen toimintaan. Hänet vangittiin ja tuomittiin 1921 kahdeksi vuodeksi vankeuteen. Choi muutti 1923 laittomasti Kiinaan ja liittyi 1926 Kiinan kommunistiseen puolueeseen. Hän kävi Kiinassa Yunnanin sotilasakatemiaa ja taisteli 1930-luvulla Mantšuriassa. Choi johti Japanin nukkevaltion Mantšukuon vastaista partisaaniyksikköä alueen pohjoisosissa. Samaan aikaan Kim Il-sungin johdossa oli toinen partisaaniyksikkö. == Pohjois-Korean ylimpään johtoon == Choi joutui kuitenkin pakenemaan 1941 Mantšukuosta Neuvostoliiton puolelle, ja hän palasi Koreaan toisen maailmansodan jälkeen. Choista tuli 1945 Korean demokraattisen puolueen puheenjohtaja, ja hän sai puolueen tukemaan vuoden 1946 maareformia, jossa rikkailta maanomistajilta jaettiin maa ilmaiseksi köyhille. Choista tuli lisäksi vuonna 1946 Pohjois-Korean väliaikaisen kansankomitean eli hallituksen poliisiosaston johtaja. Korean demokraattinen kansantasavalta perustettiin syyskuussa 1947, ja Choista tuli maan ensimmäinen puolustusministeri ja asevoimien komentaja. Kun Pohjois-Korea hyökkäsi kesäkuussa 1950 yllättäen Etelä-Koreaan, Choista tuli vapautusarmeijan varakomentaja. Ylikomentajan tehtävä oli Kim Il-sungilla. Choi sai 1953 tehtäväkseen myös varapääministeriyden. Hänet ylennettiin samana vuonna uuteen sotilasarvoon, varamarsalkaksi. Korean työväenpuolueen kiinalaismieliset tahot hyökkäsivät 1956 Kim Il-sungin henkilökulttia vastaan. Choi tuki Kimiä, ja palkintona hänet tehtiin syyskuussa 1957 Korkeimman kansanneuvoston puhemiehistön puheenjohtaja. Choi valittiin 1961 työväenpuolueen keskuskomitean varapuheenjohtajaksi. Choilla oli merkittävä asema sekä kotimaassaan että diplomaattisissa suhteissa. Pohjois-Koreassa hän oli pitkään maan kakkosmies Kim Il-sungin jälkeen. Pohjois-Korea asettui 1962 Kiinan ja Neuvostoliiton välirikon aikana selkeästi Kiinan puolelle, ja Choi teki virallisen valtiovierailun Kiinaan 1963 ja 1964. Choi vieraili marras-joulukuussa 1964 Algeriassa, Kambodžassa, Guineassa, Malissa ja Egyptissä saadakseen tukea Kiinan linjalle kommunistisessa liikkeessä. Choi vieraili yllättäen myös Neuvostoliitossa vuonna 1966 maan kommunistisen puolueen 23:nnessa kongressissa, missä hän piti myös onnittelupuheen. == Lähteet == == Aiheesta muualla == Luokka:Pohjoiskorealaiset poliitikot Luokka:Puolustusministerit Luokka:Syntymävuosi tuntematon Luokka:Vuonna 1976 kuolleet
Räikkä

Räikkä on hammasidiofoneihin kuuluva soitin. Räikässä on hammaspyörä, kädensija ja kehys, joka pyörii hammaspyörän ympärillä, kun räikkää pyöritetään. Kehykseen kiinnitetty puinen tai metallinen kieli osuu hammaspyörän hampaisiin muodostaen voimakkaan rätisevän äänen. Hammaspyörää voidaan pyörittää myös kammen avulla eritoten orkestereissa käytetyissä räikissä. Räikkää on perinteisesti käytetty myös metsästyksessä merkinantolaitteena ja eläinten pelotteena (esimerkiksi jänisräikkä). Se on myös lasten käyttämä leikkikalu. Räikkiä käytettiin myös varoitusmerkkinä kulkutauteihin sairastuneiden ihmisten kohdalla. Edmund Angerer käytti 1760-luvulla räikkää Lapsisinfoniassaan luomaan lapsenomaista ja leikkisää tunnelmaa. Sitä on käytetty myös efektinä monissa moderneissa musiikkiteoksissa. Laajemmin sana räikkä voi viitata mekaaniseen toimintaperiaatteeseen, joka on räikän ohella käytössä myös esimerkiksi hylsyavaimessa ja nippusiteessä. Tätä voidaan käyttää myös kielikuvana palautumattomista ilmiöistä, kuten esimerkiksi evoluutiogeneettisessä käsitteessä Mullerin räikkä. == Lähteet == == Aiheesta muualla == Luokka:Idiofonit Luokka:Leikkikalut Luokka:Metsästysvälineet
Panmunjom

Panmunjom () on Etelä- ja Pohjois-Korean demilitarisoidulla vyöhykkeellä sijaitseva kylä Gyeonggin maakunnassa, jossa Korean sodan aselepo solmittiin. Rakennus, jossa aselepo allekirjoitettiin, on edelleen olemassa. Panmunjomissa sijaitsee raja-alue (JSA), jota hallinnoivat Yhdistyneet kansakunnat ja Pohjois-Korea. Turvallisuusvyöhykkeellä sijaitsevissa sinisissä rakennuksissa turistit voivat käydä Pohjois-Korean puolella. Panmunjomiin järjestetään kiertomatkoja. Vuonna 1972 kylässä pidetyssä yhteiskommunikeassa sovittiin niin sanotun kuuman linjan perustamisesta Koreoiden välille. Linja on yksi merkittävimmistä Koreoiden välisistä virallisista viestintäväylistä. Nyttemmin ja yleisesti ottaen kuuma linja tarkoittaa moninaista, esimerkiksi turvallisuuspolitiikkaa koskevaa, luottamuksellista yhteydenpitoa ja tietojen vaihtoa eri valtioiden välillä, ei vain yksittäistä puhelinlinjaa. == Lähteet == Luokka:Etelä-Korean maantiede
Emerson, Lake & Powell

Emerson, Lake & Powell oli Keith Emersonin ja Greg Laken yhtye Emerson, Lake & Palmerin jälkeen. Ainoa muutos kokoonpanossa oli rumpali Carl Palmerin vaihtuminen Cozy Powelliin. Yhtye julkaisi ainoastaan yhden levytyksen, samannimisen albumin. Lisäksi Powellin kuoleman 1998 jälkeen julkaistiin vielä postuumisti harvinaisempaa materiaalia. Muut jäsenet Keith Emerson ja Greg Lake kuolivat vuonna 2016. SM-liigajoukkue Porin Ässät käyttää yhtyeen kappaletta ”Touch and Go” sisääntulomusiikkinaan. == Jäsenet == * Keith Emerson, kosketinsoittimet (s. 2. marraskuuta 1944, k. 10. maaliskuuta 2016) * Greg Lake, kitara, bassokitara, laulu (s. 10. marraskuuta 1947, k. 7. joulukuuta 2016) * Cozy Powell, lyömäsoittimet (s. 29. joulukuuta 1947, k. 5. huhtikuuta 1998) == Emerson, Lake & Powell -albumi (1986) == * 1. The Score * 2. Learning To Fly * 3. The Miracle * 4. Touch and Go * 5. Love Blind * 6. Step Aside * 7. Lay Down Your Guns * 8. Mars, The Bringer of War * 9. The Loco-Motion * 10. Vacant Possession Luokka:Brittiläiset progressiivisen rockin yhtyeet
Allen Jenkins

Allen Jenkins (oikealta nimeltään Alfred McGonegal, 9. huhtikuuta 1900 – 20. heinäkuuta 1974) oli yhdysvaltalainen teatteri- ja elokuvanäyttelijä. ==Elämäkerta== Jenkins syntyi näyttelijä perheeseen, kun hänen molemmat vanhempansa esiintyivät usein musikaalisissa komedianäytelmissä. Jenkins opiskeli näyttelemistä American Academy of Dramatic Artsissa, jonka jälkeen hän esiintyi useissa Broadway näytelmissä ennen siirtymistään elokuvien pariin vuonna 1931. Useimmiten Jenkinsin roolit olivat niin sanottuja kovisrooleja, kuten rikospomojen apulainen ja poliisi. Elokuvaroolien lisäksi hän vieraili uransa loppuvaiheessa televisiosarjoissa, joista parhaiten Jenkins muistetaan Hey, Jeannie -sarjasta 1950-luvulta. Hän myös lainasi äänensä poliisi Dibblelle Hanna-Barberan tuottamaan animaatiosarjaan Topi-katti. Jenkins kuoli Santa Monicassa 74-vuotiaana sairaalan leikkaussalissa. Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1900 syntyneet Luokka:Vuonna 1974 kuolleet
Kandaules

Kandaules (), joka tunnettiin myös nimellä Myrsilos (), oli myyttinen Lyydian kuningas ja sen viimeinen herakleidihallitsija, joka seurasi valtaistuimelle Melestä. Hänen valtakautensa kesti 735–718 eaa. Kandauleen mukaan on myös nimetty kandaulismi, seksuaalifetissi. Herodotoksen Historian mukaan Kandaules kehui vaimonsa kauneutta Gygeelle, suosituimmalle henkivartijalleen, ja tarjosi tälle mahdollisuutta nähdä hänen vaimonsa alasti. Gyges aluksi vastusteli, koska pelkäsi, mitä tästä voisi seurata; miesten, mutta varsinkin naisten näyttäytyminen alastomana oli Lyydiassa häpeä. Kuningas ei kuitenkaan antanut periksi, jolloin Gygeelle ei jäänyt muuta mahdollisuutta kuin suostua. Kandaules teki suunnitelman, jonka mukaan Gyges piiloutuisi kuninkaallisen makuuhuoneen oven taakse, josta tämä näkisi hänen vaimonsa riisuutumisen. Tämän jälkeen Gyges poistuisi huoneesta, kun kuningatar olisi häneen selin. Suunnitelma pantiin täytäntöön samana yönä, mutta Gygeen poistuessa kuningatar huomasi ja tunnisti hänet. Seuraavana päivänä kuningatar kutsui Gygeen luokseen kahdenkeskiseen keskusteluun, jossa hän antoi tälle kaksi vaihtoehtoa – joko surmata aviomiehensä, juonen suunnittelijan, tai sitten itsensä. Gyges anoi kuningatarta, ettei tämä pakottaisi häntä tähän valintaan, mutta kun tämä ei heltynyt hänen aneluihinsa, valitsi hän kuninkaansa surmaamisen. Yöllä kuningatar laittoi Gygeen jälleen saman oven taakse piiloon veitsi kädessään, ja kun Kandaules saapui vuoteeseensa ja nukahti, surmasi Gyges hänet. Gyges seurasi Kandaulesta Lyydian kuninkaana ja meni naimisiin tämän puolison kanssa.Herodotos: Herodotoksen historia 1.8–12 (engl. käännös) Toisen, Platonin dialogissa Valtio kerrotun version mukaan Gyges oli paimen. Maanjäristyksen synnyttämästä halkeamasta hän löysi onton pronssisen hevospatsaan, jonka sisällä oli pienikokoinen ruumis, jolla oli kultainen sormus sormessaan. Hän otti sormuksen ja huomasi jonkin ajan päästä muuttuvansa näkymättömäksi, jos hän käänsi sormusta sormessaan. Niin hän järjesti itsensä sanansaattajaksi, joka lähetettiin hoviin, ja siellä hän vietteli kuningattaren ja tämän avulla juoni kuningasta vastaan ja surmasi tämän tullakseen maan hallitsijaksi.Platon: Πολιτεία ('Valtio') 2 (engl. käännös) == Lähteet == Luokka:Lyydian kuninkaat
Mooses Putro

Mooses Putro, joskus myös Putronen (s. 30. lokakuuta (J: 18. lokakuuta) 1848 Kyllisin kylä, Tuutari, Inkeri, Pietarin kuvernementti, Venäjän keisarikunta – kadonnut 24. marraskuuta 1919 Pietari, Neuvosto-Venäjä) oli inkeriläinen kirkkomuusikko ja säveltäjä.Musiikin tietokirja (toim. Toivo Haapanen ym.), s. 386. Helsinki: Otava, 1948. Hän oli muun muassa Inkerin kansallishymnin Nouse, Inkeri säveltäjä ja sanoittaja. == Elämä ja ura == Mooses Putro kuului varakkaaseen inkeriläiseen talonpoikaisperheeseen, mikä mahdollisti hänen opintonsa. Hän valmistui Hatsinan lähellä sijainneesta Kolppanan seminaarista opettajaksi vuonna 1866 ja toimi vuodet 1867–1871 samassa seminaarissa opettajana. Hän pääsi myös Valgan maineikkaaseen Liiviläisen ritarikunnan seminaariin vuonna 1867. Hän muutti Pietariin vuonna 1872, jossa hän toimi muun muassa suomalaisen Pyhän Marian seurakunnan kanttori-urkurina, suomalaisen lauluseuran johtajana sekä opettajana Pietarin kirkkokoulussa. Hän opiskeli edelleen urkujensoittoa Pietarin konservatoriossa L. Homiliuksen johdolla ja suoritti päästötutkinnon 1878. Putrot hankkivat 1800-luvun lopulla kesäpaikan Saimaan rannalta Suomesta. Taipalsaaren Putronniemessä oleva huvila toimii nykyisin kesäisin Mooses Putron kotimuseona. Sitä ylläpitää Nouse Inkeri ry. Putro teki aloitteen vuosina 1899–1918 seitsemän kertaa järjestettyjen Inkerin laulujuhlien järjestämiseksi. Hän sävelsi erityisesti hengellisiä kuorolauluja ja motetteja, joita on kuvailtu taidokkaan polyfonisiksi. Inkerin kansallishymnin lisäksi hänen tunnetuimpiin sävellyksiinsä kuuluu muun muassa lukuisten kuorojenkin levyttämä virsi nimeltä Rukous Hilja Haahden runoon. Putro työskenteli myös sanomalehti Inkerin toimittajana. Putron johtaman suomalaisen lauluseuran Pietarissa tekemiä levytyksiä Gramophone Companylle vuodelta 1901 pidettiin pitkään ensimmäisinä suomalaisina äänitteinä, kunnes Lontoosta EMI:n arkistoista löytyi aiemmin samana vuonna tehty kvartettilevytys. Putro katosi jäljettömiin Pietarissa 24. marraskuuta 1919. Hän lähti kotoaan toimittamaan ruumiinsiunausta Pietarin luterilaiselle hautausmaalle eikä koskaan palannut tältä matkalta, ja arvellaan hänen tulleen murhatuksi – joskin hän oli jo 71-vuotias.Miettinen 2015: 52. Entisen hautausmaan paikalle Malaja Mitrofanskaja -kadulle on ilmestynyt vuonna 2011 muistotaulu, jossa on Putron nimi. On huomattava, että vuoden 1919 aikana Inkerinmaalla olivat vallassa Virosta hyökänneen valkoisen kenraali Nikolai Judenitšin joukot, ja Inkerissä oltiin toiveikkaita itsenäisyyden suhteen, mutta Putron katoaminen tapahtui vasta Lev Trotskin lyötyä Judenitšin lokakuussa. == Muuta == Mooses Putro oli Zen Cafésta tunnetun laulajan Samuli Putron isoisoisän veli. == Lähteet == == Kirjallisuutta == * * Helli Suominen: Mooses Putro, Inkerinmaan kansallislaulun säveltäjä. Helsinki: Inkeriläisten sivistyssäätiö, 1969. NBN- FI f692869 (nidottu) == Aiheesta muualla == * * Luokka:Inkeriläiset henkilöt Luokka:Kansallislaulujen säveltäjät Luokka:Kansallislaulujen sanoittajat Luokka:Suomalaiset säveltäjät Luokka:Venäläiset säveltäjät Luokka:Vuonna 1848 syntyneet Luokka:Kuolinvuosi tuntematon Luokka:Kadonneet henkilöt
Clunyn luostari

thumb|Clunyn kolmas luostarikirkko. Clunyn luostari on ranskalainen luostari. Se perustettiin 900-luvulla Burgundiin ja siellä toimi aikoinaan Clunyn liike. Akvitanian herttua lahjoitti vuonna 910 maata luostarin rakentamista varten sillä ehdolla, että luostarin toiminnan tuli olla itsenäistä maallisesta tai kirkollisesta esivallasta (eksemptio), kun yleisesti tuohon aikaan luostarit oli valjastettu hallitsijoiden tarkoituksiin. Luostarinsa aseman ansiosta sen toinen apotti Odo saattoi yhdistämällä alaisuuteensa muita luostareita luoda eräänlaisen monastisen keisarikunnan. Luostaria laajennettiin ensimmäistä kertaa vuonna 955, jolloin rakennettiin uusi kiviholvikirkko ja sen ympärille luostaripihoja, makuusaleja, ruokasali ja maatalousrakennuksia. Rakennuksissa noudatettiin selkeää suorakulmaista pohjakaavaa. Clunyn suurinta kirkkoa alettiin rakentaa vuonna 1085, ja se oli pitkään maailman suurin kirkko. Se kuitenkin tuhoutui melkein kokonaan vuonna 1810. Luostarissa oli tärkeimpänä sääntönä kolme benediktiiniläistä periaatetta, vaikeneminen, rukoileminen ja työn teko. Clunyn luostarin kuusi ensimmäistä apottia on julistettu pyhimyksiksi: * Berno Clunylainen * Odo Clunylainen * Aymard Clunylainen * Majolus Clunylainen * Odilo Clunylainen * Hugo Clunylainen ==Lähteet== == Aiheesta muualla == Luokka:Benediktiiniluostarit Luokka:Ranskan luostarit Luokka:Saône-et-Loire
Reservi

Reservi tarkoittaa seuraavia asioita: * sotilasreservi, poikkeusoloja ja sotaa varten varattu joukko sotilaita, * reservijoukkue, urheilujoukkueen toinen joukkue, * reservijoukko, sodassa joukko, jonka joukon johtaja varaa käyttöönsä varautuakseen vastustajan ennalta arvaamattomaan toimintaan, * Pankin hallussa oleva keskuspankkiraha, * Führer-reservi, natsi-Saksan armeijan korkea-arvoisten upseereiden reservijoukko. ==Katso myös== * strateginen polttoainevarasto, valtion polttoainevarasto poikkeustilaa varten, * kultavaranto, keskuspankin varastoima kulta, * varantovaatimus, pankin fyysisten varojen varastoimisvaatimus. Luokka:Seulonnan keskeiset artikkelit
Morten Harket

Morten Harket (s. 14. syyskuuta 1959 Kongsberg, Norja) on norjalaisen popyhtye A-han laulaja. A-ha on julkaissut kahdeksan studioalbumia ja sen kappale ”Take on Me” nousi useissa maissa listojen kärkeen vuonna 1985. Harket on julkaissut myös kuusi sooloalbumia. Harket juonsi vuoden 1996 Eurovision laulukilpailun yhdessä Ingvild Brynin kanssa. Harket esitti kappaleensa ”Letter from Egypt” ja ”Movies” Nobelin rauhanpalkintogaalassa Oslossa 11. joulukuuta 2007. Harketilla on kolme lasta entisen vaimonsa Camilla Malmquist Harketin kanssa (naimisissa 1989–1998): Jakob Oscar Martinus Malmquist Harket (s. 14 toukokuuta 1989), Jonathan Henning Adler Malmquist Harket (s. 30. joulukuuta 1990) ja Anna Katharina Tomine Malmquist Harket (s. 14. huhtikuuta 1993, käyttää Tominea kutsumanimenään). Harketilla on myös tytär Henny (s. 2003) yhdessä entisen naisystävänsä Anne Mette Undlienin kanssa. Lisäksi Harketilla ja hänen nykyisellä naisystävällään Inez Anderssonilla on yhteinen tytär Karmen Poppy, joka on syntynyt 16. syyskuuta 2008. == Soolouran tuotanto == === Albumit === * Poetenes Evangelium (1993) * Wild Seed (1995) * Vogts Villa (1996) * Letter from Egypt (2008) * Out Of My Hands (2012) == Aiheesta muualla == Luokka:Norjalaiset poplaulajat Luokka:Vuonna 1959 syntyneet Luokka:Elävät henkilöt
Frankfurter Kreuz

Frankfurter Kreuz eli ”Frankfurtin risteys” on Euroopan vilkkaimpiin kuuluva moottoriteiden solmukohta Saksassa Frankfurt am Mainin lounaispuolella lentoaseman välittömässä läheisyydessä. Se yhdistää moottoritiet A 5 ja A 3, joista jälkimmäinen kulkee ensin mainitun yli. Myös valtatie B 43 kulkee risteyksen vaikutusalueella. Frankfurter Kreuzin kautta kulkee noin 320 000 ajoneuvoa päivittäin. Risteys on rakennettu neliapilamallin mukaan. Sen alla sijaitsee Frankfurter-Kreuz-tunneli, josta kulkee Köln-Rhein/Main -rautatieyhteys. Ramppijärjestely on ollut risteyksen kriittinen kohta, sillä noin puolet liikenteestä siirtyy risteyksessä moottoritieltä toiselle. Frankfurter Kreuzia on pidetty symbolina Frankfurtin asemalle Euroopan liikenteen solmukohtana. Risteyksen historia liittyy läheisesti Saksan moottoritieverkoston alkuvaiheisiin 1920-luvulla. Ajatuksen neliapilamallisesta risteyksestä esitti sveitsiläinen Willy Sarbach. Toisen maailmansodan vuoksi risteyksen rakentaminen siirtyi lopulta 1950-luvulle. Frankfurter Kreuz avattiin 10. heinäkuuta 1956. Sitä rakennettiin kahden vuoden ajan noin 35 hehtaarin kokoiselle alueelle, rakennustöiden aikana siirrettiin 600 000 kuutiometriä maata. Vuonna 1956 risteyksestä kulki 46 000 ajoneuvoa päivittäin, vuonna 1967 jo 130 000\. Risteystä uudistettiin 1970-luvun alussa. 1980-luvun lopulle tultaessa risteyksestä kulki yli neljännesmiljoona ajoneuvoa päivittäin ja se tukkeutui toistuvasti. Frankfurter Kreuz rakennettiin täysin uudelleen vuosina 1995–2000. Tällöin rakennettiin myös rautatietunnelit risteysalueen alitse. Risteyksen A 3 -suuntaisten neljän yksittäissillan yhteisleveydeksi tuli lähes 80 metriä. ==Aiheesta muualla== *Kreuzung mit Geschichte (saksaksi) *Richard Vahrenkampin julkaisuja (saksaksi) *Frankfurt.de *Video uudelleenavaamistilaisuudesta vuodelta 2000 Luokka:Frankfurtin liikenne Luokka:Saksan moottoritiet
Matti Jama

Matti Kalevi Jama (9. tammikuuta 1954 Ylitornio – 2. syyskuuta 1985 Kuopio) oli suomalainen runoilija. Matti Jama kävi kuusi luokkaa oppikoulua. Hän laati kirjallisuusarvosteluja muun muassa Savon Sanomiin ja Pohjoiseen. Jama sävelsi myös omia runojaan ja esitti niitä laulujen muodossa. Hänen veljensä Olavi Jama on myös runoilija ja kirjallisuuskriitikko. == Teoksia == * Vedenpihka, runoja. Otava 1973 * Tule minun kanssani, runoja. Otava 1974 * Jossain välissä on rakkaus. Proosaksi kääntyvää runoa ja päinvastoin. Otava 1976 * Lumen alla on kevät, runokokoelma. Kamos, Överkalix 1989 (alkusanat Olavi Jama) == Lähteet == * * Lapin kirjailijat – Matti Jama * Tornionlaakson kirjailijoita – Matti Jama Luokka:Suomalaiset runoilijat Luokka:Vuonna 1954 syntyneet Luokka:Vuonna 1985 kuolleet
Synnöve Stigman

Sirpa Irene Synnöve Stigman (s. 22. joulukuuta 1951 Lappeenranta) on suomalainen kirjailija. == Teoksia == * Olipa kerran. Tammi 1969 * Mä lähden nyt, novelleja. Tammi 1970 * Kaiken maailman tuulet. Tammi 1972 * Näkemiin, romaani. Tammi 1974 == Lähteet == * Suomen kirjailijat tietokanta Luokka:Suomalaiset kirjailijat Luokka:Vuonna 1951 syntyneet Luokka:Elävät henkilöt
Fila

Fila tai Phila voi viitata seuraaviin:: * Fila, antiikin aikainen kaupunki Makedoniassa * Fila, Filippos II:n vaimo * Fila, Antiokhos II:n ja Stratonike I:n tytär * Fila brasileiro, Brasiliasta kotoisin oleva koirarotu * FILA, nykyinen UWW, Kansainvälinen painiliitto * Fila, vaateyritys * Fila Helsinki, helsinkiläinen kaupunkiseurakunta
Dawn of the Black Hearts

Dawn of the Black Hearts on black metal -yhtye Mayhemin live-bootleg, joka sisältää kaksi Mayhemin konserttia. Se julkaistiin alun perin vuonna 1994, mutta useiden uusintajulkaisujen myötä se on metallimusiikin historian kenties kaikkein piratisoiduin albumi. Albumin julkaisukoodi on ”Anti-Grishnackh 001”. Kansikuvana on Euronymouksen ottama valokuva 8. huhtikuuta 1991 itsemurhan tehneestä yhtyeen entisestä laulajasta, Per ”Dead” Ohlinista. s. 61 ==Kappaleet== Sarpsborg 1990 #”Deathcrush” – 3:36 #”Necrolust” – 4:19 #”Funeral Fog” – 6:38 #”Freezing Moon” – 6:06 #”Carnage” – 4:18 #”Buried by Time and Dust” – 5:46 #”Chainsaw Gutsfuck” – 3:59 #”Pure Fucking Armaggedon” – 3:15 Ski 1986 # * ”Dance Macabre” (Celtic Frost) – 1:10 # * ”Black Metal” (Venom) – 3:00 # * ”Procreation of the Wicked” (Celtic Frost) – 2:40 # * ”Welcome to Hell” (Venom) – 3:46 ==Kokoonpano== * 1–8 **Euronymous – kitara **Necrobutcher – basso **Hellhammer – rummut **Dead – laulu * 9–12 **Euronymous – kitara **Messiah – laulu **Necrobutcher – basso **Manheim – rummut == Kappale- ja esittäjätietojen virheellisyys == Joissakin albumin julkaisuissa kappale- ja esittäjätiedot ovat osittain virheelliset: tällöin neljän viimeisen kappaleen väitetään olevan äänitettyjä Lillehammerissa ja että niissä laulaisi Maniac. Tämä ei kuitenkaan pidä paikkaansa. ==Lähteet== Luokka:Mayhemin albumit Luokka:Vuoden 1995 albumit
Tiedonteoria

Tiedonteoria (TOK, Theory of Knowledge) on IB Diploma Programmeen kuuluva pakollinen kouluaine, jonka pyrkimys on edistää opiskelijan kriittistä ajattelua. Kurssilla käsitellään neljää niin sanottua Ways of Knowingia, eli tapaa löytää tietoa (tunne, järki, havainnointi ja kieli) sekä kuutta Area of Knowledgea, "Tiedon aluetta" (luonnontieteet, ihmistieteet, matematiikka, etiikka, taide ja historia). Tiedonteorian kurssi arvostellaan esseen (1200 - 1600 sanaa) ja esitelmän perustella. Esseet kirjoitetaan ennaltamäärätyistä aiheista, mutta esitelmän aiheen saa valita vapaasti. Oppilaiden tulisi demonstroida kriittistä ajattelua käsittelemällä tiedon hankintaan ja luotettavuuteen liittyviä kysymyksiä (knowledge issues tai knowledge questions), kykyä luoda linkkejä Ways of Knowing ja Areas of Knowledge sisältöihin. Esitelmä aiheita käsitellään samalla tavalla, mutta niin että esitelmän lähtökohtana tulisi olla jokin todellinen tapahtuma (real life situation). == Katso myös == * Tietoteoria * Tietoteorian esseiden ohjeita Luokka:Lukio